**Պաոլա Սևերինո** (իտալ.՝ Paola Severino, հոկտեմբերի 22, 1948(1948-10-22), Նեապոլ, Իտալիա), իտալացի իրավաբան, Մոնտիի կառավարության արդարադատության նախարար (2011-2013)։

Կենսագրություն
--------------

Պաոլա Սևերինոն ծնվել է 1948 թվականի հոկտեմբերի 22-ին Նեապոլում, Իտալիա։ Նա իրավունք է սովորել Հռոմի Սապիենցա համալսարանում՝ միաժամանակ հաճախելով Քրեական իրավունքի և քրեաբանության մասնագիտացված դպրոց (իտալ.՝ Scuola di Specializzazione in Diritto Penale e Criminologia): Համալսարանը ավարտել է 1971 թվականին։ 1975-1987 թվականներին աշխատել է ալմա մատերի քրեական իրավունքի ամբիոնում։ 1987 թվականին պրոֆեսորի տեղ է ստացել Պերուջայի համալսարանի տնտեսության և քրեաբանության ֆակուլտետի քրեական մեկուսախմբային իրավունքի ամբիոնում, իսկ 1995 թվականին դարձել է այդ համալսարանի քրեական իրավունք ամբիոնի իսկական պրոֆեսոր։ 1998 թվականին ստացել է Հռոմի Գվիդո Կառլիի անվան Հասարակական գիտությունների ազատ միջազգային համալսարանի (LUISS) քրեական իրավունքի ամբիոնի վարիչի պաշտոնը, 2003 թվականին դարձել է այդ համալսարանի իրավաբանական ֆակուլտետի դեկան, 2006 թվականին՝ համալսարանի պրոռեկտոր։

1997-2001 թվականներին Սևերինոն եղել է պատմության մեջ առաջին կինը Իտալիայի ռազմական դատարանների խորհրդի նախագահի տեղակալի պաշտոնում (ավելի ուշ նա դարձել է պատմության առաջին տիկինը Իտալիայի արդարադատության նախարարի պաշտոնում)։ Սևերինոն աշխատել է Իտալիայում քրեական գործերով առավել հայտնի փաստաբաններից մեկի՝ Ջովանի Մարիա Ֆլիկի հետ միասին։ Նա Cirio պահածոյի ընկերության սնանկացման գործի ընթացքում ներկայացրել է Ռոմանո Պրոդիի և խոշոր ձեռնարկատեր Չեզարե Ջերոնցիի շահերը, ինչպես նաև *Imi-Sir* Ջովանի Ակամպորայի դատական գործընթացում (Giovanni Acampora) հանդես է եկել որպես Fininvest ընկերության փաստաբան։ Նրա հաճախորդներից են եղել Eni ընկերությունը և խոշոր ձեռնարկատեր Ֆրանչեսկո Կալտաջիրոնեի խումբը։ Գերմանացի հանցագործ Էրիխ Պրիբկեի գործի ընթացքում Սևերինոն ներկայացրել է եվրոպական համայնքի շահերը։

2011 թվականի նոյեմբերի 16-ից մինչև 2013 թվականի ապրիլի 28-ը Սևերինոն Մոնտիի անկուսակցական կառավարությունում զբաղեցրել է արդարադատության նախարարի պաշտոնը։

2013 թվականի ապրիլի 18-ին Իտալիայի նախագահական ընտրությունների երկրորդ շրջափուլում Պաոլա Սևերինոն շրջանների ներկայացուցիչների և խորհրդարանի երկու պալատների միասնական նիստի ժամանակ հավաքել է 5 ձայն։ 2015 թվականի հունվարի 30-ին նոր նախագահական ընտրությունների երկրորդ շրջափուլում նորից հավաքել է 5 ձայն։

2016 թվականի հոկտեմբերի 3-ին զբաղեցրել է Հռոմի Գվիդո Կառլիի անվան Հասարակական գիտությունների ազատ միջազգային համալսարանի (LUISS) ռեկտորի պաշտոնը։

Անձնական կյանք
--------------

Պաոլա Սևերինոն ամուսնացած է Պաոլո Դի Բենեդետոյի հետ (իտալ.՝ Paolo Di Benedetto), որը մինչև 2010 թվականը Բաժնետիրական ընկերությունների և բորսայի հարցերով ազգային հանձնաժողովի անդամ էր հանդիսանում (իտալ.՝ Commissione nazionale per le società e la Borsa): Ունի մեկ աղջիկ` Էլեոնորա անունով (նա նույնպես իրավաբան է աշխատում)։ Հիվանդության պատճառով Սևերինոն զրկվել է աջ ձեռքից։

Ծանոթագրություններ
------------------

1. ↑  "Paola Severino". *Chi sono* (in իտալերեն). Libera Università Internazionale degli Studi Sociali "Guido Carli". Արխիվացված է the original 2015 թ․ հունիսի 27-ին. Retrieved 2015 թ․ հուլիսի 9. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2  Giorgio Dell’Arti, Daniela Doremi (2014 թ․ սեպտեմբերի 8). "Paola Severino". *Cinquantamila giorni* (in իտալերեն). Corriere della Sera. Արխիվացված է the original 2015 թ․ հուլիսի 13-ին. Retrieved 2015 թ․ հուլիսի 9. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Governo Monti (dal 16 novembre 2011 al 27 aprile 2013)" (in իտալերեն). Governo Italiano. Retrieved 2015 թ․ նոյեմբերի 29. `{{cite web}}`: Cite has empty unknown parameter: `|description=` (help)
4. ↑  "Elezioni presidente della Repubblica" (in իտալերեն). Corriere della Sera. 2013 թ․ ապրիլի 18. Retrieved 2015 թ․ հուլիսի 11.
5. ↑  "Votazione 2, Aula di Montecitorio, Plenum Camere Riunite". *ELEZIONE DEL PRESIDENTE DELLA REPUBBLICA* (in իտալերեն). la Repubblica. 2015 թ․ հունվարի 30. Retrieved 2015 թ․ հուլիսի 11.
6. ↑  Viola Giannoli (2016 թ․ հոկտեմբերի 3). "Roma, l'ex ministro Severino rettore della Luiss: è la prima donna" (in իտալերեն). la Repubblica. Retrieved 2018 թ․ մայիսի 30.

Արտաքին հղումներ
----------------

* "Paola Severino. Esperienza prestata al Paese" (in իտալերեն). BiografieOnline. Retrieved 2015 թ․ հուլիսի 9.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Treccani |
|  |
| 

|  Չափորոշչային վերահսկողություն |
| --- |
|  |
| BNF: 18050552x · GND: 1241362297 · ICCU: RAVV478596 · ISNI: 0000000079862682 · LCCN: n85233114 · NUKAT: n2021089417 · SUDOC: 190023767 · VIAF: 21126818 · WorldCat VIAF: 21126818 |

 |

 |